open-index/open-wikipedia-markdown huggingface dataset:
Bandelierkop

**Bandelierkop** is 'n nedersetting in Makhado Munisipaliteit in Limpopo, Suid-Afrika. Dit lê ongeveer 35&nbsp;km suidwes van Louis Trichardt, op die roete tussen Polokwane en Beitbrug. Die Afrikaanse benaming  vir die plek kom blykbaar uit 'n destydse voorval toe 'n burger, Jan du Preez, terug gestuur is om sy bandelier wat hy vergeet het toe die kommando hulle kamp afgeslaan het, te gaan haal.

## Sien ook 
* Lys van dorpe in Suid-Afrika

## Verwysings
Roosmaryn

**Roosmaryn** (*Rosmarinus officinalis*) is 'n plant wat as kruie gebruik word. Dit word gebruik om vleis en groente te geur. Die stele van die plant word gebruik as geurmiddel. Die krui kan ook in die vuur gegooi word om aroma vry te stel.

Die plant is inheems aan die Middellandse Seegebied en die Kaukasus. In hierdie gebied kom ook *R. tormontosus* en *R. eriocalys* voor en waar die spesies oorvleuel, vorm hulle natuurlike hibriede.

Roosmaryn is 'n inheemse plant in Suid-Europa en Klein-Asië, maar ook in ons land groei dit heeltemal goed. Dit kan maklik voortgeplant word deur steggies. Die sogenaamde Wilde Roosmaryn (*Andromeda* *polifolia*) behoort tot die heide-familie en is nie verwant aan die *Rosemarinus* nie. Dit is belangrik dat 'n mens die twee nie sal verwar nie, want die Wilde Roosmaryn is giftig.

duimnael|links|Takkie
duimnael|links|Vrugte en sade
thumb|left|*Salvia rosmarinus*

## Bronne 
* KENNIS, 1980, , volume 4, bl. 778
* *Waterslim-kruie vir die braaiplek*, Beeld, 14 November 2015

## Verwysings 
## Eksterne skakels 
* 
*
Hlanganani (dubbelsinnig)

Volgens die 2011-sensustabelle van StatsSA, is **Hlanganani** die naam van meer as een plek in Suid-Afrika:

* Hlanganani, KwaZulu-Natal (met 'n bevolking van meer as 880)
* Hlanganani, Limpopo (met 'n bevolking van meer as 7 800)
* Hlanganani, Mpumalanga (met 'n bevolking van meer as 21 500)

## Verwysings
Hlanganani, Limpopo

:*Hierdie artikel handel oor die dorp in Limpopo. Vir ander plekke met dieselfde naam, sien Hlanganani (dubbelsinnig).*

**Hlanganani** is 'n samevoeging van verskeie groot nedersettings wat in die noordwestelike gedeelte van die voormalige Gazankulu-tuisland in Suid-Afrika geleë is.

Die groot woongebied (9.1 km²) van Hlanganani lê langs die R578-teerpad ongeveer halfpad tussen Louis Trichardt en Giyani, naby die Elim Hospitaal. 

Hlanganani se buurdorp aan die westekant is die woongebied Bungeni. Die meeste inwoners (81.4%) is Tsongasprekend. 
 
## Sien ook 
* Lys van dorpe in Suid-Afrika

## Verwysings
2012 Maleisiese Grand Prix

Die **2012 Formule Een Maleisiese Grand Prix** is op 25 Maart 2012 in Sepang, Maleisië, gehou. Dit was die tweede wedren van die kampioenskapseisoen en is deur Fernando Alonso in sy Ferrari gewen.

## Renuitslag
Dzanani

**Dzanani** is 'n groot nedersetting in Makhado Munisipaliteit in Limpopo, Suid-Afrika.

Dzanani lê in die Soutpansberg, 40 km vanaf die voormalige hoofstad Thohoyandou, 50 km van Louis Trichardt, 420 km van Pretoria en ongeveer 690 km vanaf Harare in Zimbabwe. Dit is 150 km van Polokwane Internasionale Lughawe en ongeveer 460 km van O.R. Tambo Internasionale Lughawe in Johannesburg. Goeie geteerde paaie bedien Dzanani en ander nabygeleë plekke.

Dzanani was een van die vier distrikte in die voormalige Republiek van Venda, saam met Vuwani, Mutale en Thohoyandou. Dzanani is reeds oor eeue heen die tuiste van die VhaVenda-konings.

## Sien ook 
* Lys van dorpe in Suid-Afrika

## Verwysings
2015 Brasiliaanse Grand Prix

Die **2015 Formule Een Brasiliaanse Grand Prix** het op 15 November 2015 op die Autódromo José Carlos Pace in São Paulo, Brasilië plaasgevind. Dit was die agtiende wedren van die kampioenskapseisoen en is deur Nico Rosberg in sy Mercedes gewen.

## Kwalifisering 
## Wedrenuitslag 
## Puntestand na die Grand Prix 
### Renjaers 
### Vervaardigers
Miopie

duimnael|Oog met miopie (bo); regstelling met 'n lens (onder).

**Miopie** is die onduidelike sig van ver voorwerpe as gevolg van 'n afwyking van die oog se refraksie van lig. Die toestand word gekorrigeer deur konkawe (hol) lense te dra in die vorm van 'n bril. Indien die oogbol se vorm verander kan dit miopie tot gevolg hê. Daar is verskeie soorte miopie. Dit staan ook bekend as *bysiendheid*.

## Bron 
* *Dokter in die huis*, Dr Jan van Elfen, 1993
Reuben Riffel

**Reuben Riffel** (gebore 23 Desember 1974) is 'n bekende Suid-Afrikaanse sjef, restaurateur en media-persoonlikheid. Hy is veral bekend vir sy TV-programme oor kos, advertensies, kookboeke en filantropiese werk.

## Grootwordjare 
Reuben Riffel is in Franschhoek, Suid-Afrika, gebore op 23 Desember 1974. Hy is die tweede van drie kinders en het grootgeword in Groendal in die Franschhoekvallei. Reuben het in 'n liefdevolle gesin grootgeword, waar kosmaak en lekker eet 'n belangrike rol gespeel het.

Sy ma was op tye betrokke in die gasvryheidsindustrie terwyl sy pa in die bou- en konstruksiebedryf gewerk het. Sy ma het somtyds lekkernye tuis gebring van die restaurant waar sy werksaam was en dit is waar Reuben se smaak vir kwaliteit kos vlamgevat het. Reuben het hoërskool bygewoon in die Paarl. Hy onthou dat hy veral handewerk geniet het.

## Loopbaan 
Riffel was vir 'n kort tydperk in die boubedryf werksaam, maar het gou oorbeweeg na die gasvryheidsindustrie waar sy eerste pos dié van 'n kelner was by die Chamonix-restaurant. Sy volgende skuif was na die rol van kroegman, maar dit was ook net tot eendag toe twee kombuispersoneellede nie opgedaag het nie, en hy daar vir hulle moes instaan. Hy het Chamonix verlaat om saam met sy oom in 'n nagklub te werk totdat hy in 1994, op die ouderdom van 20 jaar, besef het dat dit nie 'n werksomgewing was waarmee hy himself wou vereenselwig nie en eerder teruggegaan het na Chamonix.

In Junie 2012 was hy 'n gasbeoordelaar in die tweede Suid-Afrikaanse MasterChef-televisiereeks – 'n realiteitsreeks en soektog na Suid-Afrika se beste amateursjef.

Reuben het in 2013 *5 Sterre met Reuben*, sy eerste Afrikaanse kookprogram, aangebied waartydens hy kykers touwys gemaak het in die tuisvoorbereiding van vyfsterdisse.

In 2014, met die aanvang van *MasterChef South Africa* se derde seisoen, het hy in Andrew Atkinson se plek die rol van permanente beoordelaar ingeneem.
* *Reuben Cooks: Food is time travel* (2008)  - “Food is Time travel” is 'n versameling van Reuben se gunsteling resepte vanuit al die uithoeke van die wêreld.
* *Reuben Cooks Local* (2011)  – Hierdie kookboek is 'n versameling van Reuben se gunsteling Suid-Afrikaanse feesmaaltye en fokus op eenvoudig-geskrewe resepte en plaaslik-bekombare bestanddele.
* *Braai: Reuben on Fire* (2013)  – Hierdie kookboek weerspieël die tydlose Suid-Afrikaanse kosmaakstyl.

## Toekennings 
Reuben is in 2004 bekroon met die SA Chef of the Year-toekenning vir sy oorspronklike werk en vindingryke kosmaakstyl. Sy Franschhoek-restaurant het in dieselfde jaar Eat Out se Restaurant of the Year-toekenning ontvang. Reuben is betrokke by verskeie organisasies buiten die PSFA, insluitende Hope Through Action, die Hospice en die Pinotage Young Development Agency (PYDA). Hierby is hy ook een van die Paarlskool  ('n skool vir serebraalgestremde kinders) se ambassadeurs. Van die noemenswaardige liefdadigheidsgeleenthede wat Reuben in 2015 aangebied het, sluit die Chef Reuben Riffel liefdadigheidsgolfdag (ten bate van die Franschhoek Hospice) asook die Stop Hunger Now South Africa liefdadigheidsete in.

## Verwysings
Wilma van der Bijl

**Wilma van der Bijl**, 'n apteker van beroep, het die Mejuffrou Suid-Afrika-kompetisie in 1987 gewen. Sy is 'n perfeksionis en het 'n hoë standaard gedurende haar jaar as Mej. SA gehandhaaf. Daarna het sy vir twee jaar in Duitsland gewoon, waar sy as internasionale model gewerk het. Sy het na Suid-Afrika terugkeer om haar aptekersinternskap te voltooi, en het daarna die *Wilma van der Bijl-afrondingskool* op die been gebring. 

Borskanker is later by haar gediagnoseer, maar sy het dit met chemoterapie oorwin. Sy is die beskermvrou van die Rooikruis-kinderhospitaal in Kaapstad.

Wilma is getroud met 'n Griekse sakeman, Ari Tapanlis. Haar twee kinders se name is Alexia en Nikolaos. Deesdae is sy 'n besigheidsvrou en bedryf 'n vulstasie met 'n restaurant, asook ander familiebesighede in Kaapstad.

## Verwysings
Gereformeerde kerk Randburg-Oos

duimnael|regs|230px|Mev. Breggie en ds. Naas du Plessis, predikantpaar van 1977 tot 1983, toe hy oorlede is in die amp.

Die **Gereformeerde kerk Randburg-Oos** was ’n kortstondige gemeente van die Gereformeerde Kerke in Suid-Afrika wat in 1976 van Randburg afgestig het, maar op 13 April 2003 ontbind het om weer deel van die moedergemeente te word. Dit was nadat Johannesburg-Melville aan die einde van die vorige jaar by Randburg-Oos ingelyf is.

Die gemeente is in Mei 1976 afgestig, maar die band tussen moeder en dogter het altyd heg gebly, want in die hele 27 jaar lange bestaan van Randburg-Oos het dié gemeente altyd gebruik gemaak van Randburg se kerkgebou op die hoek van Main- en Hilltopstraat, Bordeaux. Die gemeentes se bedieningsgebied was groot en het met die afstigting van Randburg-Oos snelontwikkelende stadsgebiede soos Sandton, Blairgowrie, Ferndale en Witkoppen ingesluit. 

Die twee gemeentes het in Januarie 1997 hul gesamentlike eiendom verkoop en tydelik in ’n skoolgebou bymekaargekom. In Augustus daardie jaar het hulle saam die nuwe gemeentesentrum in Derdeweg, Northwold, betrek. Vyf jaar voor die gemeentes een geword het, het Randburg-Oos 322 belydende lidmate en 63 dooplidmate gehad en Randburg onderskeidelik 496 en 140, oftewel gesamentlik 818 en 203. Einde 2014 het die belydende lidmate 1 408 getel en die dooplidmate 610, in die geval van die belydende lidmate twee en ’n half keer meer as die naasgrootste gemeente in die Klassis Groter Johannesburg, Linden. 

## Predikante 
# Du Plessis, Willem Jacobus Ignatius Michael, 1977 – 15 Augustus 1983 (oorlede in die amp)
# De Klerk, Barend Jacobus, 1984 – 1987
# Venter, dr. Andries Gerhardus Schutte, 1987 – 29 April 2001
# Van 't Zand, Jan Douwe, 1992 – 1999
# Hattingh, Christiaan, 2001 – 2003, waarna Randburg tot sy aftrede in 2007

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Eksterne skakels 
*  Die gesamentlike kerkgebou van Randburg en Randburg-Oos, sedert 2003 net Randburg, by Derdeweg 41, Northwold, Randburg. URL besoek op 13 Desember 2015.
2010 Australiese Grand Prix

Die **2010 Formule Een-seisoen Formule Een Australiese Grand Prix** is op 28 Maart 2010 in Melbourne, Australië, gehou. Dit was die tweede wedren van die kampioenskapseisoen en is deur Jenson Button in sy McLaren-Mercedes gewen.

## Kwalifisering 
## Renuitslag
Jonah Lomu

**Jonah Tali Lomu** (12 Mei 1975 – 18 November 2015) was ’n Nieu-Seelandse rugbyspeler van Tongaanse herkoms. Hy het sy land in 63 toetse verteenwoordig. Oor hom is gesê dat hy die eerste ware globale rugbysuperster was en dat hy ’n enorme invloed op die spel gehad het. Hy is op 9 Oktober 2007 in die Internasionale Rugbyheldesaal opgeneem en op 24 Oktober 2011 in die IRR Heldesaal. Hy het tydens die Rugbywêreldbeker 1995 en Rugbywêreldbeker 1999 vir Nieu-Seeland uitgedraf.

Lomu het ’n nieroorplanting ondergaan in 2004, maar het daarna weer rugby gespeel. Hy is op 40-jarige ouderdom skielik aan nierversaking in Auckland, Nieu-Seeland, oorlede.

## Verwysings 
## Verdere leesstof 
*  Phil Shirley. *Blood & Thunder The unofficial biography of Jonah Lomu*. Harper Collins Publishers, London, 
*  Lomu, Jonah, (2004). *Jonah Lomu Autobiography*, Headline Book Pub Ltd, ()

## Eksterne skakels 
*  Amptelike webtuiste
*  ESPN-profiel
Beata Szydło

**Beata Maria Szydło** [ˈʃɨdwɔ] (gebore op 15 April 1963 in Oświęcim as *Beata Maria Kusińska*) is 'n Poolse politikus van die nasionaal-konserwatiewe party Prawo i Sprawiedliwość (PiS, "Reg en Geregtigheid") wat tussen 16 November 2015 en 8 Desember 2017 die amp van eerste minister van die Republiek Pole beklee het.

Sy was reeds vanaf 2007 in die Vde, VIde, VIIde en huidige VIIIste parlementstermyn 'n afgevaardigde in die Poolse parlement, die Sejm.

Van 1998 tot 2005 was sy burgemeester van Brzeszcze.

## Eksterne skakels
Sentrale Volksmonumentekomitee

Die **Sentrale Volksmonumentekomitee** (SVK) was 'n komitee wat op 4 April 1931 in Bloemfontein op die been gebring is. Sy hoofdoel was om 'n nasionale gedenkteken vir die Voortrekker-eeufees in 1938 op te rig en hom vir die oprigting van ander volksmonumente te beywer. Die komitee was vir die oprigting van verskeie monumente in Suid-Afrika verantwoordelik, onder meer die Voortrekkermonument in Pretoria en die Bloedriviermonument naby Newcastle.

Die SVK se eerste taak was die oprigting van die Voortrekkermonument in Pretoria. Die hoogtepunte van sy werksaamhede was: die onthulling van die Bloedriviermonument (16 Desember 1947), die inwyding van die Voortrekkermonument in Pretoria (16 Desember 1949), die onthulling van die Voortrekkermonument in Pietermaritzburg (6 April 1962) en die onthulling van die Winburg Voortrekkermonument (10 Oktober 1968).

Die SVK het op 21 November 1968 ontbind.

## Verwysings
Bas van der Vlies

**Bastiaan Johannis (Bas) van der Vlies** (* 29 Junie 1942 – † 7 November 2021) was 'n Nederlandse politikus van die Staatkundig Gereformeerde Party (SGP). Van der Vlies was 'n parlementslid van Junie 1981 tot Junie 2010. Hy was ook beide die partyleier en parlementêre leier van Mei 1986 tot Maart/Mei 2010.

Van der Vlies het 'n graad in waterboukunde aan die Tegnische Universiteit Delft verwerf. Hy was 'n wiskunde-onderwyser voordat hy 'n politikus geword het.

Die *Orde van die Nederlandse Leeu* is op 29 April 1994 aan hom toegeken en hy ontvang die *Orde van Oranje-Nassau* op 16 Junie 2010.

## Bronne 
*  www.parlement.com
Honingfontein

**Honingfontein** is 'n klein nedersetting in Makhado Plaaslike Munisipaliteit in Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Imperial Airways

**Imperial Airways** was 'n Britse kommersiële lugredery wat tussen 1924 en 1939 bestaan het en baanbrekerswerk gedoen het met die instelling van lugroetes tussen die Verenigde Koninkryk en bestemmings in vastelandse Europa asook die Britse Ryk soos Suid-Afrika, Indië en die Verre Ooste, insluitende Malaya en Hong Kong. In Oseanië is vennootskappe aangegaan met twee plaaslike lugdienste, Qantas (Queensland and Northern Territory Aerial Services Ltd) in Australië en TEAL  (Tasman Empire Airways Ltd) in Nieu-Seeland.

In 1939 is Imperial Airways saamgesmelt met British Overseas Airways Corporation (BOAC) wat op sy beurt met British European Airways Corporation saamgesmelt is om die nuwe lugredery British Airways te vorm.

## Geskiedenis 
Met die stigting van Imperial Airways het die Britse regering in 1924 die Hambling-komitee se aanbevelings oor die toekoms van Britse lugdienste geïmplementeer. Die lugredery is op 31 Maart geïnkorporeer met die doel om 'n kommersiële Britse lugvaartbedryf te vestig, met 'n vloot van vliegtuie wat van bestaande lugrederye soos The Instone Airline Limited, The Daimler Airway, Handley Page Transport Limited en British Marine Air Navigation Co Ltd (wat destyds 'n vliegbootdiens tussen Southampton en die Kanaaleiland Guernsey bedryf het) oorgeneem is. Dié lugrederye is almal saamgesmelt tot Imperial Airways.
duimnael|links|Die De Havilland DH34 was 'n enkelenjin-vliegtuig wat tussen 1922 en 1926 vervaardig is. Dit kon twee bemanningslede en twaalf passasiers met 'n kruissnelheid van 169 km per uur oor 'n maksimale reikafstand van byna 600 km vervoer
Met Croydon-lughawe in Suid-Londen as sy hoofbasis het Imperial Airways regeringsubsidies ter waarde van £1 miljoen ontvang wat oor 'n tydperk van tien jaar uitbetaal is met die voorwaarde dat lugroetes na bestemmings in die Britse Ryk ingestel moes word - na Suid-Afrika, Indië en uiteindelik ook Australië, aanvanklik veral om lugpos te vervoer. Sir Eric Geddes is as voorsitter aangestel.

Imperial Airways se vloot het aanvanklik uit drie Handley Page W.8bs, twee Supermarine Sea Eagles, een Vickers Vimy Commercial en sewe DH34s bestaan. Dit was almal eenvoudige vliegtuie wat gebruik kon word om Europese roetes na Parys, Zürich, Basel, Amsterdam, Hannover en Berlyn te bedien.

Die eerste vlug is op 26 April met 'n DeHavilland DH34 vanuit Croydon na Parys se Le Bourget-lughawe onderneem, met kaptein H.S. Robertson as vlieënier. Vanaf 3 Mei is daaglikse vlugte vanuit Croydon op die roetes na Brussel en Keulen aangebied. Die roete Londen (Croydon)-Amsterdam-Hannover-Berlyn is in samewerking met die Duitse lugredery Deutsche Aero-Lloyd AG vanaf 2 Junie op weekdae bedien, terwyl drie vlugte per week op die roete Londen (Croydon)-Parys-Basel-Zürich vanaf 17 Junie aangebied is.

## Verwysings
Shigalo

**Shigalo** is 'n nedersetting in die Thulamela Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Dit is geleë langs R81-pad na Punda Maria in die Nasionale Krugerwildtuin.

## Sien ook 
* Lys van dorpe in Suid-Afrika

## Verwysings
Sibasa

**Sibasa** is 'n dorp in die Limpopoprovinsie van Suid-Afrika en die voormalige hoofsetel van die Venda tuisland.

Na Venda se onafhanklikheidsverklaring in 1979, is die hoofstad en parlement na Thohoyandou verskuif.

## Sien ook 
* Lys van dorpe in Suid-Afrika

## Verwysings
Malamulele

**Malamulele** is 'n dorp in en setel van die Collins Chabane Plaaslike Munisipaliteit in Limpopo, Suid-Afrika. 

Voor die vorming van die Collins Chabane Plaaslike munisipaliteit deur die samesmelting van dele van die Mutale en Makhado Plaaslike Munisipaliteite in die Vhembe-distriksmunisipaliteit in 2016, was Malamulele deel van Thulamela.

## Sien ook 
* Lys van dorpe in Suid-Afrika

## Verwysings
Namibiese Universiteit van Wetenskap en Tegnologie

Die **Namibiese Universiteit van Wetenskap en Tegnologie** (NUST) is ’n instelling vir tersiêre opleiding in Namibië. In November 2015 toe die naam verander is vanaf **Politegnikum van Namibië** was die studentetal sowat 13&nbsp;000.

Die NUST het in 1985 in Windhoek in die destydse Suidwes-Afrika ontstaan as ’n tegnikon, die benaming wat in Suid-Afrika vir soortgelyke instellings gebruik is. Dié tegnikon het naas die Akademie bestaan, wat gerig was op akademiese opleiding. Ná die gebied se onafhanklikwording in 1990 het die eerste president, Sam Nujoma, ’n kommissie aangestel om ondersoek in te stel na naskoolse opleiding in Namibië. Gevolglik is besluit dat die Akademie herdoop moes word tot die Universiteit van Namibië (Unam) terwyl die tegnikon die Politegnikum van Namibië (Polytechnic of Namibia) sou word. In 1999 het ’n naamsverandering van die politegnikum die eerste keer ter sprake gekom.

In 2012 het die kabinet besluit om voort te gaan met die verandering, in Maart 2015 is die nodige wetgewing deurgevoer en van 16 November 2015 staan die instelling amptelik bekend as die Namibiese Universiteit vir Wetenskap en Tegnologie, waarvan die Engelse afkorting NUST is. Die naamsverandering het na raming sowat R25 miljoen gekos. Aanvanklik sou die kursusse dieselfde bly en die personeel ook dieselfde betrekkings beklee. Die jare lange rektor is Tjama Tjivikua.

## Sien ook 
* Universiteit van Namibië

## Verwysings 
## Bron 
*  *Polytechnic ade, hallo Universität*, *Allgemeine Zeitung (Namibië)*, 20 November 2015.

## Eksterne skakels 
*  *Politegnikum word universiteit*, *Republikein*, 18 Desember 2012. URL besoek op 20 November 2015.
* Amptelike webwerf 
* Amptelike webwerf van die skool van inligtingstegnologie 
* Amptelike webwerf van die afdeling van sagteware ingenieurswese 
* wet 33 van 1994 van die Parlement
Milvus

**Milvus** is 'n genus van roofvoëls in die familie van Ouwêreldse aasvoëls (*Accipitridae*) en die subfamilie *Milvinae*. Die genus is vir die eerste keer in 1799 deur Lacépède wetenskaplik beskryf.

## Spesies 
Die genus bestaan uit die volgende spesies:
* *Milvus aegyptius* (geelbekwou) (Gmelin, JF, 1788)
* *Milvus migrans* (swartwou) (Boddaert, 1783)
* *Milvus milvus* (rooiwou) (Linnaeus, 1758)

## Verwysings 
## Eksterne skakels 
* 
*
Rooiwou

Die **rooiwou** is 'n medium-groot roofvoël in die familie van Ouwêreldse aasvoëls (*Accipitridae*). Die voëls kom oor die hele Europa en in Noordwes-Afrika voor.

Volwasse voëls is ongeveer 62 sentimeter groot, 750 tot 1000 gram swaar en het 'n spanwydte van ongeveer 160&nbsp;cm. Hulle lyk baie soos die bruinjakkalsvoël, maar die rooiwou is rooier en het 'n diep gevurkte stert. Die spesie word hiervolgens van die nou verwante swartwou onderskei, wat nie 'n diep gevurkte stert het nie.

Die rooiwou jag op klein en middelgroot soogdiere en voëls, groot insekte, maar kan ook prooi van ander roofvoëls afrokkel. Daarnaas is hulle aasvreters. Hulle het 'n voorkeur vir halfoop landskappe, waar in oop gebiede gejag, en in bosagtige gedeeltes gebroei word.

Die voëls lê twee tot ses eiers op 'n slag. Die rooiwou is deels 'n trekvoël en kom as broeier oor groot dele van Sentraal- en Suid-Europa voor. Groot bevolkings word veral in Duitsland en Frankryk aangetref. Duitsland huisves 30% van Europa se totale broeipopulasie. Daarbenewens word broeiende rooiwoue ook in aangetref in Spanje, Portugal, Italië, Switserland, Oostenryk, Pole, die Baltiese state, Wes-Rusland, Hongarye, Slowakye, Tsjeggië, Roemenië, Bulgarye, die Kaukasus, Wit-Rusland, die lande van die voormalige Joego-Slawië en Noord-Afrika. In Skandinawië is die spesie tot Suid-Swede en die eiland Gotland beperk. Die spesie is in die 1990's suksesvol in Engeland, Skotland en Ierland hervestig.

Daar is twee subspesies:
* *M. m. milvus*: In Europa en noordwestelike dele van Afrika tot die Midde-Ooste.
* *M. m. fasciicauda*: In Kaap Verde.

## Fotogalery 

Lêer:Milvus milvus Jura.jpg|'n Rooiwou in vlug
Lêer:Food on the Go (5939877700).jpg|Die een het prooi in sy bek
Lêer:Milmil njg 980613.jpg|Kuikens in hul nes
Lêer:Flying Falcon.jpg|In vlug
Milvus milvus MHNT.ZOO.2010.11.80.15.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Gereformeerde kerk Boksburg-Suid

[duimnael|links|280px|Die kerkgebou op die hoek van Scribantestraat en Greenfieldsweg, [Libradene, Boksburg.]]

Die **Gereformeerde kerk Boksburg-Suid** was die tweede gemeente van die Gereformeerde Kerke in Suid-Afrika in die Oos-Randse stad Boksburg naas die moedergemeente, wat in 1936 as die vyfde gemeente van dié kerkverband in dié gebied afgestig het, en wel van die Germiston, die oudste Gereformeerde kerk aan die Oos-Rand (1905). Dié twee gemeentes het albei op 29 Februarie 2020 ontbind om op 1 Maart 2020 die Gereformeerde kerk Boksburg te vorm.

Die gemeente het op 22 Junie 1969 van die gemeente Boksburg afgestig en aanvanklik is verskeie sale gebruik vir die gemeente se eredienste en byeenkomste. Op die tweede kerkraadsvergadering, 7 Augustus 1969, het die kerkraad die eiendomskommissie opdrag gegee om die moontlikheid van ’n geskikte standplaas vir kerkbou te ondersoek. Nadat onderhandelings met ’n plaaslike myn misluk het, het die kerkraad ’n erf van die stadsraad aangekoop in Libradene. ’n Boukommissie is benoem, wie se taak dit was om planne voor te lê. Die gevolg was die oprigting van ’n doeltreffende gebou wat op 27 September 1975 in gebruik geneem is. Dié gebou het ’n hol, skerp toring gehad, maar omdat gevrees is dit sou omval weens roesprobleme, is dit later vervang. Jare lank het die kerkklok in ’n pakkamer bly lê, maar in 1999 is dit opnuut geïnstalleer in ’n toring wat ’n lidmaat geskenk het. So kon die klok sedert 17 Junie 1999 weer lui.

Met die Gereformeerde Kerk se eeufees in 1959 het die moedergemeente Boksburg 506 belydende en 347 dooplidmate gehad. Einde 1997 was dit onderskeidelik 485 en 177, terwyl Boksburg-Suid se getalle onderskeidelik 284 en 129 was. Einde 2014 was Boksburg se getalle 309 en 63 en Boksburg-Suid s'n 229 en 58.

## Predikante 
# Hutcheons, Marthinus Jacobus Van Dyk, 1970–1972 
# De Klerk, Jacobus Johannes, 1973–1998 (aanvaar sy emeritaat) 
# Briel, Stephanus Johannes, 1998–2002
# Leuschner, dr. Frederick Wilhelm, 2002–2003 (in kombinasie met Alberton-Wes) 
# Kruger, Abraham Pretorius, 2002–2007 
# Fourie, Reynold Benjamin, 2009–2011
# De Beer, Christiaan, 2012–2015
# Naude, Emile, 2015 – 2020

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* Predikante van die Gereformeerde Kerke in Suid-Afrika
Jenisei

[duimnael|links|[Nasa-satellietbeeld van die Karasee met die mondings van die Jenisei- (links) en Obrivier (regs)]]
duimnael|links|Die Kanrivier ('n regtersytak van die Jenisei) in die Irbeiski-distrik
[duimnael|links|Die Jenisei in [Krasnojarsk]]
duimnael|links|Beeldhouwerke by die samevloeiing van Jenisei en Angara
[duimnael|links|'n [Plesierboot in die hawestad Jeniseisk]]
Die **Jenisei** (Russies: Енисей) is 'n rivier in Siberië, Rusland. Dit is die vyfde langste rivier ter wêreld en is deel van die grootste rivierstelsel wat in die Arktiese Oseaan vloei. Die rivier is effens korter as die Mississippirivier, maar dra 1,5 keer die hoeveelheid water. Dit ontspring in Mongolië en volg 'n noordelike rigting na die Karasee.

## Eksterne skakels 
*
Gereformeerde kerk Eikenhof

duimnael|regs|170px|Ds. J.A.H. van der Vinne, leraar van 1962 tot 1963.

duimnael|regs|170px|Ds. H.B. van der Walt as student in 1961. Hy was die leraar alhier van 1964 tot 1967.

[duimnael|regs|170px|Ds. [Nicolas Malan|N.J. Malan, leraar van 1967 tot 1976.]]

Die **Gereformeerde kerk Eikenhof** was ’n gemeente van die Gereformeerde Kerke van Suid-Afrika suidwes van die Randse dorp Alberton. Dit is in 1946 gestig, maar het op 24 Augustus 1996 ophou bestaan toe dit saamgesmelt het met Gereformeerde kerk Brackenhurst (gestig in 1982) en die verenigde gemeente Brackenhof geword het. 

Nadat Brackenhurst en Eikenhof saamgesmelt het, is Eikenhof se klein pyporrel oorgeplaas na die Brackenhurst-kerk, waarin die saamgestelde gemeente sedertdien aanbid. ’n Jaar of wat ná die samestelling het Brackenhof 396 belydende ’n 154 dooplidmate gehad, maar einde 2014 het dit afgeneem tot onderskeidelik 186 en 39. In die Gereformeerde Kerk se eeufeesjaar (1959) het Eikenhof, destydse die negende oudste Gereformeerde kerk aan die Oos-Rand, se belydende lidmate 93 getel en die dooplidmate 34.

## Predikante 
# Van der Walt, Nicolaas Hendrik, 1946–1947 (in kombinasie met Heidelberg; aanvaar sy emeritaat)
# Van Wyk de Vries, dr. Klaas Speleveld, 1947–1952 (in kombinasie met Alberton)
# Duvenage, Abraham Petrus Carolus, 1959–1962
# Van der Vinne, Jacob Albert Hendrik, 1962–1963
# Van der Walt, Hendrik Bernardus, 1964–1967
# Malan, Nicolas Johannes, 1967–1976
# Kruger, Gert Daniël, 1977–1980
# Nagel, Cornelius Johannes, 1981–1986
# Du Plessis, Lourens Stephanus Daniël, 1986–1991
# Nel, Elias Paulus, 1991–1996, waarna Brackenhof sedert 1996

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Krag (dubbelsinnig)

Die term krag kan enige van die volgende beteken:
* In fisika word krag as 'n oorsaak om 'n liggaam in beweging te bring gedefinieer volgens Newton se tweede wet. Dit word in **newtons** gemeet; 
* In alledaagse taal word die tempo waarteen arbeid verrig word (drywing), soms verkeerdelik **krag** genoem. Dit word in watts of perdekrag gemeet; 
* Elektrisiteit word in alledaagse taal soms **krag** genoem;
* Die term **krag** word ook soms losweg gebruik vir energie.
Siekte

[duimnael|Die [bakterieë wat tuberkulose veroorsaak.]]

'n **Siekte** is 'n skadelike fisiese of psigiese afwyking van 'n organisme. Meer spesifiek, dit is 'n ontwrigting van die homeostase, die selfregulerende proses waardeur biologiese stelsels hulle stabiliteit bewaar deur by omstandighede aan te pas. Dit gaan dikwels met simptome gepaard wat die mediese toestand verklap.

Siektes veroorsaak meestal pyn, ongemak of 'n abnormale toestand. Dit kan deur genesing gevolg word, moontlik na behandeling, maar kan ook tot 'n gestremdheid of die dood lei. Voorkoming is gewoonlik beter as behandeling.

Voorbeelde van algemene siektes is griep en virusinfeksies van die lugweë. Algemene dodelike siektes is kanker en kardiovaskulêre siektes.

Gegewe die baie verskillende siektes is dit nie altyd moontlik om 'n duidelike onderskeid tussen siekte en gesondheid te tref nie. Daar is ook 'n kulturele sy, wat in die gewoontes en medikasie wat 'n samelewing gebruik bespeur kan word.

Die invloed van siektes is nie tot individue en hul onmiddellike omgewing beperk nie, maar het 'n groot rol in die geskiedenis van die mensdom gespeel. Volgens die historikus McNeill, selfs 'n sentrale rol.

Patologie is die studie waarbinne die verskillende stadia van siektes ondersoek word. So is etiologie die leer van die oorsake wat die ontwikkeling van siektes beskryf.

## Eksterne skakels 
*
Gereformeerde kerk Wepener

Die **Gereformeerde kerk Wepener** was ’n klein gemeente van die Gereformeerde Kerke van Suid-Afrika op die Oos-Vrystaatse dorp Wepener. 

Omdat die lidmate gedurende die gemeente se hele bestaan van 1897 tot 1954 deurgaans min was, was Wepener dikwels in kombinasie met ander gemeente, soos Ladybrand. Die ou kerkgebou is later gesloop. Wepener bestaan wel nog voort as ’n wyk van Ladybrand. Vir plaaslike dienste is ’n kerkie van die Presbiteriaanse Kerk gekoop.

In 1934, toe die Gereformeerde Kerk in Suid-Afrika sy 75-jarige bestaan gevier het, het Wepener 26 belydende en 21 dooplidmate gehad en was dit die kleinste van die 25 gemeentes in die Algemene Vergadering van die OVS (destyds was daar in dié provinsie nie klassise nie). In 1947, die jaar waarin die gemeente 50 jaar oud geword het en toe dit deel was van Klassis Reddersburg, was hier 30 belydende en 11 dooplidmate. Die totaal van 41 lede was amper twee keer minder as dié van die naaskleinste gemeente, Thaba 'Nchu, se 73. Eindelik, in die laaste jaar van sy bestaan (1954), was hier 13 belydende en sewe dooplidmate. In die voorafgaande jaar het ses lidmate met attestate vertrek, drie het hul gemeenskap met die GKSA opgesê en een belydende lidmaat is oorlede, maar nie een het belydenis afgelê, met attestaat oorgekom of is opgeneem uit ander kerke nie.

## Predikante 
# Kruger, Herculaas Frederik Venter, 1935-1937 (Fauresmith-kombinasie)
# Van Wyk, Rudolf Stephanus Jacobus, 1938-1942 (Fauresmith-kombinasie)
# Van der Merwe, Christiaan Dirk Jacobus, 1953–1954 (in kombinasie met Ladybrand)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Sien ook 
* Gereformeerde kerk Vrede
* NG gemeente Wepener
Soerarivier

duimnael|links|280px|Die Soerarivier in Penza
Die **Soera** (Russies:Сура́) is ’n rivier in die Europese deel van Rusland en 'n regtersytak van die Wolga. Dit is 841 km lank.
Wetloegarivier

Die **Wetloega** (Russies: Ветлу́га) is 'n rivier in die Europese deel van Rusland en 'n linkersytak van die Wolga. Dit is 889 km lank en is bevaarbaar.
Gereformeerde kerk Brackenhurst

Die **Gereformeerde kerk Brackenhurst** was ’n gemeente van die Gereformeerde Kerke van Suid-Afrika in die suide van die Randse dorp Alberton. Dit het op 24 Augustus 1996 ophou bestaan ná samesmelting met Eikenhof (1946) om Brackenhof te vorm. 

## Agtergrond 
Die behoefte aan ’n derde Gereformeerde kerk op Alberton is aan die begin van die 1980's gevoel. In Mei 1982 het Brackenhurst van Alberton-Wes (1966) afgestig nadat die moedergemeente Alberton reeds in 1939 as die sewende gemeente aan die Oos-Rand gestig is. Die nuwe gemeente Brackenhurst het eers kerk gehou in die saal van die Laerskool Willem Cruywagen (later herdoop tot die Laerskool Orion), terwyl die kerkraad onderhandel het oor ’n geskikte terrein vir die oprigting van ’n kerkgebou.

## Kerkbou 
Bouwerk aan die siersteenkerk het in die tweede helfte van 1983 begin. Die argitek was Albert Monteith en die bouaannemer Capital Civil Building Constructors. Die totale boukoste het sowat R450&nbsp;000 beloop. Die hoeksteen is op 18 Maart 1984 gelê en van 16 tot 18 November 1984 is die kerkgebou feestelik in gebruik geneem. Dié siersteengebou is veeldoelig ontwerp, want die kerkruimte en -kantoor, saalkompleks en kombuisgeriewe is alles onder een dak. Net ’n gordyn skei die kerkgedeelte en saal wat oopgetrek kan word wanneer meer plek benodig word. Die kerkruimte bied sitplek aan 450 mense. Aan die suidekant van die kerkgebou is klaskamers vir kategese-onderrig, ’n integrale deel van die kerkkompleks.

Nadat Brackenhurst en Eikenhof saamgesmelt het, is Eikenhof se klein pyporrel oorgeplaas na die Brackenhurst-kerk, waarin die saamgestelde gemeente sedertdien aanbid. ’n Jaar of wat ná die samestelling het Brackenhof 396 belydende ’n 154 dooplidmate gehad, maar einde 2014 het dit afgeneem tot onderskeidelik 186 en 39. In die Gereformeerde Kerk se eeufeesjaar (1959) het Eikenhof, destydse die negende oudste Gereformeerde kerk aan die Oos-Rand, se belydende lidmate 93 getel en die dooplidmate 34.

## Predikant 
Brackenhurst het in sy hele 14 jaar lange bestaan net een predikant gehad.
* Krüger, dr. Petrus Paulus, 1982-1996 (waarna Brackenhof, 1996-2000)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Samararivier

Die **Samara** (Russies: Сама́ра) is ’n 594 km lange rivier in die Europese deel van Rusland. Die stad Samara is by die samevloei van die Wolga- en Samarariviere geleë.
Swijagarivier

Die **Swijaga** (Russies: Свияга) is 'n rivier in die Oeljanofsk-oblast en Tartarstan in Rusland en 'n regtersytak van die Wolga. Dit is 375 km lank.
Kazankarivier

Die **Kazanka** (Russies: Каза́нка) is 'n rivier in die Republiek van Tartarstan in Rusland en 'n linkersytak van die Wolga. Dit is 142 km lank.
Gereformeerde kerk Bitterwater

Die **Gereformeerde kerk Bitterwater** was ’n gemeente van die Gereformeerde Kerke in Suidwes-Afrika met sy middelpunt blykbaar op die gelyknamige plaas suidoos van Windhoek en noordoos van Dordabis.

Die gemeente is in 1935 gestig in die distrik Windhoek as die vierde Gereformeerde kerk in Suidwes-Afrika, net vyf jaar ná die eerste, Gobabis. Omstreeks 1958 het Bitterwater net 14 belydende, 13 dooplidmate en ses huisgesinne gehad. In 1964 het die gemeente ontbind en die lidmate blykbaar ingeskakel by die Gereformeerde kerk Windhoek, wat in 1937 gestig is.

## Predikante 
# Van der Merwe, Johannes Lodewikus, 1939–1944 (in kombinasie met Gobabis)
# Botha, Louis Jacobus, 1946–1949 (in kombinasie met Gobabis)
# Van der Merwe, dr. Daniël Charl Stephanus, 1950–1957 (in kombinasie met Windhoek)
# Jooste, Jacobus Andries, 1959–1962 (in kombinasie met Windhoek)
# Louw, Hermanus Albertus, 1962–1964 (in kombinasie met Windhoek)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Eksterne skakel 
*  Die ligging van die plaas Bitterwater, distrik Windhoek, met die afstande per pad na die Namibiese hoofstad aangedui. URL besoek op 2 Desember 2015.
Gereformeerde kerk Bethanie

Die **Gereformeerde kerk Bethanie** was ’n gemeente van die Gereformeerde Kerk in Suidwes-Afrika met sy middelpunt op die dorpie Bethanie.

Die gemeente is in 1969 gestig, maar drie jaar later het die lidmate net 25 getel. In 1975 is Bethanie ontbind en sedertdien val die dorpie binne die grense van die gemeente Keetmanshoop.

## Predikante 
# Viljoen, Johannes Hendrik, 1970–1974 (in kombinasie met Mariental)
# Buys, Johannes Christiaan, 1974–1975 (in kombinasie met Mariental, waar hy gebly het tot 1983)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Gereformeerde kerk Usakos

duimnael|regs|320px|Die destydse Gereformeerde kerk Usakos is nou 'n Apostoliese kerk, maar die Gereformeerdes het nog lank een maal per maand hier 'n erediens gehou. Sedertdien gebruik hulle die ou NG kerksaaltjie.

duimnael|regs|170px|Ds. H.A. van Dalsen, leraar van 1959 tot 1960 in kombinasie.

Die **Gereformeerde kerk Usakos** was ’n gemeente van die Gereformeerde Kerk in Suidwes-Afrika.

Van sy stigting op 14 November 1953, as die negende gemeente van die Gereformeerde Kerk in Suidwes-Afrika, tot die afstigting van Walvisbaai in 1956 het dié kortstondige gemeente bekendgestaan as Usakos-Walvisbaai. Einde 1958 het Usakos net 55 belydende lidmate gehad en Walvisbaai 27, maar twee jaar later het Usakos ontbind en Walvisbaai bly voortbestaan. 

Usakos was dekades lank die middelpunt van die spoorweë in SWA met al die meganiese werkswinkels ens. daar. Dus was daar 'n behoefte aan 'n selfstandige gemeente. Kort ná die gemeente se stigting is die spoorweë se aktiwiteite geskuif na Walvisbaai en Windhoek, wat die gemeente laat doodloop het.

Sedert die stigting van Okahandja in 1978 was Usakos ’n deel van dié gemeente, tesame met Omaruru en Karibib, waar van 1972 tot 1982 die gemeente Erongo bestaan het. In 2014 is Usakos se sowat 20 lidmate deel van die Gereformeerde kerk Hentiesbaai.

## Predikante 
# Van der Merwe, dr. Daniël Charl Stephanus, 1950–1957 (in kombinasie met Windhoek) 
# Van der Walt, Marthinus Wessel, 1955–1958 (in kombinasie met Otjiwarongo)
# Van Dalsen, Hubrecht Anthonie, 1959–1960 (in kombinasie met Vanjaarsveld en Walvisbaai)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Gereformeerde kerk Kamanjab

Die **Gereformeerde kerk Kamanjab** was ’n gemeente van die Gereformeerde Kerk in Suidwes-Afrika met sy middelpunt op die dorpie Kamanjab in die afgeleë noordweste van dié mandaatgebied.

Buiten dat die gemeente in 1969 gestig is en in 1977 ontbind het, maak die beskikbare bronne net melding daarvan dat dit deur die predikant van Outjo bedien is. Kamanjab het blykbaar ontstaan met die verdeling van die Gereformeerde kerk Outjo-Wes (in 1955 gestig as Vanjaarsveld) in Biermanskool en Kamanjab.

## Predikant 
* Putter, Christiaan Johannes Jacobus, 1970–1977 (in kombinasie met Outjo en Outjo-Wes)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  
*  Kerkgebou staan al 61 jaar, *Republikein*, 15 April 2010. URL besoek op 29 November 2015.
Kamarivier

Die **Kama** (Russies: река́ Ка́ма) is 'n groot rivier in die Noord-Europese deel van Rusland en die langste linkersytak van die Wolga. Dit is 1&nbsp;805 km lank.

## Verwysings
Gereformeerde kerk Erongo

Die **Gereformeerde kerk Erongo** was ’n gemeente van die Gereformeerde Kerk in Suidwes-Afrika wat die dorpies Usakos, Omaruru, Karibib en Uis ingesluit het.

Die beskikbare bronne meld niks oor dié gemeente nie, buiten dat die lidmate op en om bogenoemde dorpe gewoon het en dat dit op 30 Oktober 1971 van die Gereformeerde kerk Walvisbaai afgestig het en in 1982 ontbind het. Met sowat 60 lidmate (in 1978 was hier 56 belydende en 36 dooplidmate) was dit indertyd die tweede kleinste gemeente in die Klassis Etosha, waartoe die noordelike gemeentes in Suidwes-Afrika behoort het. Die suidelike gemeentes het tot die Klassis Nossob behoort.

## Predikante 
# Heystek, Andries Stefanus, 1972–1974 (in kombinasie met Walvisbaai) 
# Kruger, Tjaart Jan Jacobus, 1975–1982 (in kombinasie met Walvisbaai) 
 
## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Simptoom

'n **Simptoom** is 'n kenmerk of klagte wat met 'n bepaalde siekte geassosieer word. Die beskrywing van simptome is belangrik om 'n korrekte diagnose te kan maak. Voorbeelde van simptome sluit in: hoes, koors, inflammasie, keelpyn, spierpyn en koppyn.

Simptome kan akuut (kort van duur) of chronies (lang van duur — maande tot jare) wees. Seker siektes kan net simptomaties behandel word, wat die aandoening meer draaglik vir die pasiënt maak.

Voorbeelde van diagnose na gelang van die simptome:
* Pyn en rooi velkleur is simptome van velbrand.
* Braking en diarree is simptome van cholera.
* Pyn in die bors en sianose (blou kleur van die vel) is simptome van hartsiektes.
* Hoofpyn en naarheid is simptome van griep.
Gereformeerde kerk Oshakati

Die **Gereformeerde kerk Oshakati** was ’n gemeente van die Gereformeerde Kerke in Suidwes-Afrika wat die dorpe Ruacana, Opuwo en Ondangwa asook die hoofdorp, Oshakati, ingesluit het.

Die Gereformeerde kerk Oshakati is in 1988 gestig en het in 1990, toe Suid-Afrika sy troepe aan die onafhanklike Namibië onttrek het, ontbind. Dit het die onderskeiding dat dit die gemeente is met die kortste bestaan in die Gereformeerde Kerke se geskiedenis. Nietemin is in sy kort bestaansgeskiedenis ’n kerk op die hoek van Kanniedood- en Kremetartstraat, Oshakati, gebou. Die enigste predikant, van 1988 tot 1989, was ds. J.L. van der Linde, wat sy hele bediening van 1984 tot 1997 in Suidwes-Afrika/Namibië deurgebring het. Nadat die gemeente ontbind het, is Tsumeb se leraar verantwoordelik vir die bearbeiding van die lidmate in die omgewing van Oshakati.

In 2019 het die Gereformeerde kerk Tsumeb met kerkplanting in Oshakati begin. Die kerkplant heet Gereformeerde Gemeenskapskerk. Die kerkplant sluit Oshakati, Ongwediva, Ondangwa en Ruacana in.

In 2020 is ds. Ruan Steyn beroep om die gemeente te plant.

## Predikante 
# Van der Linde, Johannes Lodewicus, 1988-1989
# Steyn, Ruan, 2020- hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Aministratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Bruinbeer

Die **bruinbeer** (*Ursus arctos*) is 'n groot beer wat aan die genus Ursus en die familie Ursidae behoort. Bruinbere kom hoofsaaklik in die noorde van Noord-Amerika en Eurasië voor. Hulle kan 130 tot 700&nbsp;kg (300-1500 pond) weeg. Dit is die nasionale dier van Finland.

## Subspesies 
* **Bruinbeer**, *Ursus arctos*
** *U. a. arctos*
** *U. a. alascensis*
** Oos-Siberiese bruinbeer, *U. a. collaris*
** Kamtsjatka-bruinbeer, *U. a. beringianus*
** †Atlasbruinbeer (*U. a. crowtheri*)
** †Dalleilandbruinbeer(*U. a. dalli*)
** Gobibruinbeer (*U. a. gobiensis*)
** Grysbeer (of grizzlybeer), *U. a. horribilis*
** *U. a. isabellinus*
** *U. a. lasiotus*
** Kodiakbeer, *U. a. middendorffi*
** *U. a. nelsoni*
** *U. a. piscator*
** *U. a. pruinosus*
** *U. a. sitkensis*
** *U. a. syriacus* (Siberiese bruinbeer)

## Fotogalery 

Lêer:Grizzly Bear Yellowstone.jpg|'n Grysbeer
Lêer:Kodiak Brown Bear.jpg|'n Kodiakbeer
Lêer:Ursus arctos syriacus.jpg|'n Siberiese bruinbeer

## Verwysings 
## Eksterne skakels 
* 
*